Samtidig møter Derek en sort innsatt ved navn Lamont (Torry), som han jobber sammen med i fengselets vaskeri. I begynnelsen er han lite villig til å legge til side sine overbevisninger og arbeide sammen med Lamont, men etter hvert åpner han seg. Etter voldtekten ser han på Lamont som sin eneste venn, og forlater gjengen for godt. Lamont viser seg å være en bra mann uten hat mot hvite, og rett før Derek løslates innser han at den eneste grunnen til at han har unngått bråk med de sorte gjengene er vennskapet med Lamont.